Ich bin e Pälzer Bu

Ich bin e Pälzer Bu is de Titl vun em waid värbraidede Pälza Volkslied. Die Woikehlscha häns gsunge, Die anonyme Giddarischde häns im Programm, im viele Ärdär gäbds uuzählisch Variande, de PWV hods uf ääner vun soinäre Saide un de Frank Petersen hod de Tidl fär ääns vun soi Lieda iwwanumm. 

 Die bekanndschde Fassung 
därfd wohl die soi:

Ich bin en echte Pälzer Bu,de stärkscht vun unsre Gass,hai, wer die Pälzer Buwe kennt,des is e edli Rass'kä Schlippche un kä Krage, nä,des is uns viel zu dumm,mer fliechen jo de ganze Daachim Chauseegrawe rum.

Refrain:
Horch do mol hie,des klingt ganz pälzerisch,hollahiaho!Voller Witz un voller Schnaid,so babbeln do die Lait.Vor so 're Ausdruckswaishot jedermann Reschpekt.Des is un blaibtde unverfälschter Pälzer Dialekt.

Un wann zwää Pälzer Hännel hen, des is e wohri Frääd,en Fremder, wu voriwwergeht,vergeßt's sai Lebdag net.Die Werter, wu do fliechen riwwerun niwwer iwwer de Disch,die stehn noch in käm Lexikon,die sin jo noch ganz frisch.

Refrain
Horch do mol hie ...

ai Du Bangert, ai, Du Scheeler,ai, Du Rindvieh, Du Kamel,ai, was bischde dann fer äner, ai, was gugschte dann so scheel?Du hoscht jo in dem Lewe nochkä Kannelwasser g'soff,wann ich dich am Schlawitsche nemm, dann saufschte's awwer doch!

Refrain
Horch do mol hie ...

Zwää Buwe schpielen Gliggercher unn krien minanner Krach, du Bangert gäbb die Gligger her, schunn haa isch der uffs Dach. Geh hääm, du alder Wuschelkopp unn wäsch der mol dai Lais. Wann isch disch am Schlawittsche nämm, dann drehschde disch im Krais.

RefrainHorch do mol hie ... Varionde 
In Schbaija hoddma frija s'Lied "Isch binen eschde Schbaima Bu" uff schbaimarisch gsunge, wus onschdadd „Pälzer Bu“, „pälzerisch“, „Pälzer“ un „Pälzer Dialekt“ donn "Schbaima Bu", „schbaimarisch“, „Schbaima“ un "Schbaima Dialegd" heese dud.

 Melodie 
Dodezu gäbds außsa de Melodie vunde Woikehlscha un vunde Giddarischde nuch weenschns zwää annere, wu mär allewei ufde Kärwe heere konn, ofd grad, wann sich zwää indie Woll griehe. Wann dann die Umschdejende losleje mid "ai Du Bangert, ai, Du scheeler, ai, Du Rindvieh, Du Kamel",'' falle die Kondrahende mehrschdns mid oi und die Hännel wärre baiäm naie Schobbe orra baiäm Schobbe Naie baigelehd.

 Links 
 Die Woikehlscha uf youtube.
 Die anonyme Giddarischde uf youtube.
 baim PWV
 bai Georg Sailer
 bai scramlings

Kategorie:Pälzer Liedguud